Presidenti kërkon reforma në procesin zgjedhor
Radhët e gjata në zgjedhjet e fundit presidenciale si dhe probleme të tjera kanë shtuar thirrjet nga disa amerikë për reforma në procesin e votimit
Amerikanët ndjehen krenarë për sistemin e tyre demokratik, por ka prej tyre që thonë se sistemi zgjedhor nuk funksionon si duhet. Pritja në radhë të gjata për të hedhur votën në zgjedhjet e fundit presidenciale nxiti Presidentin Obama të bënte thirrje për reforma në procesin e votës në Amerikë: Ndërkohë që Presidenti Obama festonte rizgjedhjen nëntorin e kaluar, ai pohoi se një numër i madh njerëzish ishin detyruar të prisnin në radhë të gjata për të hedhur votën. Në fjalimin mbi gjendjen e vendit më 12 shkurt, Presidenti tha se pritja në radhë të gjata për të votuar është tradhëti ndaj idealeve amerikane. Ai tregoi historinë e 102 vjeçares Desiline Victor nga Majami i Floridës: Zoti Obama ka njoftuar krijimin e një komisioni të ri për të studiuar procesin zgjedhor, i kryesuar nga juristë të lartë nga fushata e tij elektorale dhe e rivalit të tij Mitt Romney. Ndërkohë që komisioni përpiqet të gjejë përgjigje, ka të tjerë që po debatojnë ku qëndrojnë të metat e zgejdhjeve në Amerikë. Në Fondacionin Heritage në Uashington, juristi Hans von Spakovsky thotë se zoti Obama po e ekzagjeron problemin: Por edhe ky rezultat mund të përmirësohet, shprehet David Becker me Pew Charitable Trusts, që ndihmon shtetet të përmirësojnë procedurat e votimit. Ai thotë se radhët janë tepër të gjata dhe sistemi i votimit është vjetëruar. Zoti Becker thotë se duhet zgjeruar përdorimi i teknologjisë për procesin, duke shtuar numrin e shteteve që lejojnë regjistrimin e votuesve përmes internetit. Von Spakovksy thotë se shumë shtete po bëjnë reforma, për të kontrolluar nëse një votues ka ndryshuar vendbanim apo është i regjistruar në më shumë se një shtet. Ai shton se komisioni i presidentit dublikon punën e një bordi ekzistues qeveritar, ku zoti Obama nuk ka emëruar ende zyrtarin përgjegjës: Por zoti Becker shpreson që komisioni i zotit Obama do të sjellë ndryshime: Nëse arrihet kjo, Desiline Victor dhe votues të tjerë do ta kenë shumë më të lehtë në të ardhmen të ushtrojnë të drejtën e tyre bazë si amerikanë.